Súkromná základná škola, Slobody 1, 040 11 Košice

**HODNOTENIE ŽIAKOV**

**v čase mimoriadnej situácie počas prerušeného vyučovania v školskom roku 2019/2020**

V súlade s Usmernením MŠVVaŠ SR na hodnotenie žiakov základných škôl v čase mimoriadnej situácie, spôsobenej prerušením vyučovania v školách v školskom roku 2019/2020 zo dňa 6.apríla 2020 a v súlade s aktualizovaným Usmernením MŠVVaŠ SR na hodnotenie žiakov základných škôl v čase mimoriadnej situácie, spôsobenej prerušením vyučovania v školách v školskom roku 2019/2020 zo dňa 20.apríla 2020, riaditeľka školy **rozhodla** po prerokovaní s Pedagogickou radou dňa 23. apríla 2020 o **spôsobe hodnotenia jednotlivých vyučovacích predmetov** takto:

Vyučovacie predmety, z ktorých žiaci nemali byť hodnotení a v záverečnom hodnotení sa malo uvádzať slovo „absolvoval/a“, v školskom roku 2019/2020 nebudú žiaci hodnotení:

Etická výchova

Náboženská výchova

Informatika /3.a 4. ročník/

Pracovné vyučovanie

Výtvarná výchova

Hudobná výchova

Telesná a športová výchova

Čitateľské zručnosti

Rozvíjanie špecifických funkcií /žiaci s VPU/

Konverzácia v Anglickom jazyku

Cvičenia z matematiky

Technika

Cvičenia z chémie

Vyučovacie predmety, z ktorých žiaci mali byť pôvodne klasifikovaní /hodnotení/, na záver školského roku 2019/2020 nebudú hodnotení:

Informatika

**Záverečné hodnotenie ostatných vyučovacích predmetov sa bude realizovať formou slovného hodnotenia.**

Vyučujúci dodržiavajú základné princípy a zásady hodnotenia v čase prerušeného vyučovania a získavajú podklady na hodnotenie podľa Usmernení MŠVVaŠ SR:

<https://www.minedu.sk/data/att/16045.pdf>

<https://www.ucimenadialku.sk/subory/usmernenie-hodnotenie-ziakov-zakladnych-skol.pdf>

V čase mimoriadnej situácie je vo výnimočných prípadoch možné pred postupom do vyššieho ročníka **preskúšanie u tých žiakov 2.stupňa ZŠ** , ktorí **zo subjektívnych príčin neplnili požiadavky vyučovania** **na diaľku** a dosiahli **neuspokojivé výsledky za obdobie pred prerušením vyučovania.** O preskúšaní rozhoduje pedagogická rada.

V Košiciach 24.04.2020 Mgr. Martina Stanecká

riaditeľka školy